(I translated the short story in Tagalog, check out the apong-ilyan-tagalog. In English, avail the service of translate.google.com)
Prologo
UBINGAK pay laeng, makitkitakon ti panagkalkalesa ni Apong Ilyan ditoy Candon; municipalidad pay laeng idi ken di pay masarmingan ti panagtubo dagiti darakkel a nagan ti negosio. Aguray iti pasahero idiay sanggaan iti bario San Pedro sana itulod idiay ili, iti nakipet a kanto iti nagsuopan ti Gaerlan ken Pascua street.
Adduda pay idi: maymaysana itan.
Awan pamiliana, ken dina napadasan ti naaddaan iti asawa. Ni laeng Kalakian ti kabbalayna iti kubo a naipasdek iti nalengleng a sitio ti Barangay Paras. No apay a di nagassawa, isu ti palimedna agpapan ita, ipagarupko lattan a ti deperensiana iti panagna (agsipud ta pil-ok) ti kangrunaan a makagapu.
Adayon a kabkabagiak, ngem nairuamen ti ti ‘apong’ nga awagko kenkuana: kasinged ngamin daydi Apong Andong a tatang ni tatangko. Itugtugotdak no mapanda agruot iti tabtabukol wenno galung-galot iti kataltalunan… ubingak pay idi.
eng_Latn nso_Latn ilo_Latn ilo_Latn ilo_Latn ilo_Latn